**Projektas**

**PLUNGĖS RAJONO SAVIVALDYBĖS
TARYBA**

**SPRENDIMAS**

**DĖL PRITARIMO PLUNGĖS RAJONO SAVIVALDYBĖS KULTŪROS SRITIES INVESTICIJŲ PROJEKTŲ TEIKIMUI VALSTYBĖS INVESTICIJŲ PROGRAMOS FINANSAVIMUI GAUTI IR LĖŠŲ SKYRIMO**

2020 m. vasario 13 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Kultūros srities investicijų projektų įrašymo į planuojamų metų Valstybės investicijų programą ir lėšų ilgalaikiam materialiajam ir nematerialiajam turtui skurti, įsigyti ar jo vertei padidinti planavimo, skyrimo ir panaudojimo kontrolės tvarkos aprašu, patvirtintu Lietuvos Respublikos kultūros ministro 2019 m. liepos 17 d. įsakymu Nr. ĮV-487 „Dėl Kultūros srities investicijų projektų įrašymo į planuojamų metų Valstybės investicijų programą ir lėšų ilgalaikiam materialiajam ir nematerialiajam turtui sukurti, įsigyti ar jo vertei padidinti planavimo, skyrimo ir panaudojimo tvarkos aprašo patvirtinimo“, Plungės rajono savivaldybės taryba n u s p r e n d ž i a:

1. Pritarti šių Plungės rajono savivaldybės kultūros srities investicijų projektų teikimui Valstybės investicijų programos finansavimui gauti:
	1. „Plungės M. Oginskio dvaro sodybos pastato – žirgyno pritaikymas visuomenės kultūros ir rekreacijos reikmėms (II etapas)“;
	2. „Pastato - bibliotekos (advokatų namo), esančio Laisvės al. 17, Plungės mieste, remontas ir pritaikymas kultūrinėms veikloms“.

2. Prisidėti prie šio sprendimo 1 punkte nurodytų projektų įgyvendinimo 40 procentų visų tinkamų finansuoti projektų išlaidų Savivaldybės lėšomis bei padengti tinkamas ir netinkamas finansuoti, tačiau projektams įgyvendinti būtinas, išlaidas ir tinkamas išlaidas, kurių nepadengia projektų finansavimas.

Savivaldybės meras

SUDERINTA:

Administracijos direktorius Mindaugas Kaunas

Finansų ir biudžeto skyriaus vedėja Daiva Mažeikienė

Juridinio ir personalo administravimo skyriaus vedėjas Vytautas Tumas

Kalbos tvarkytojas Algirdas Eidukaitis

Parengė Strateginio planavimo ir investicijų skyriaus vedėja Žaneta Piepalienė

Teisės aktų projekto numatomo teisinio reguliavimo

poveikio vertinimo rezultatų pateikimo tvarkos aprašo

priedas

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL PRITARIMO PLUNGĖS RAJONO SAVIVALDYBĖS KULTŪROS SRITIES INVESTICIJŲ PROJEKTŲ TEIKIMUI VALSTYBĖS INVESTICIJŲ PROGRAMOS FINANSAVIMUI GAUTI IR LĖŠŲ SKYRIMO“**

2020 m. vasario 11 d.

Plungė

**1.** **Parengto teisės akto projekto tikslai -** sudaryti galimybes rengti ir pateikti Plungės rajono savivaldybės kultūros srities investicijų projektus Valstybės investicijų programos finansavimui gauti pagal Kultūros srities investicijų projektų įrašymo į planuojamų metų Valstybės investicijų programą ir lėšų ilgalaikiam materialiajam ir nematerialiajam turtui skurti, įsigyti ar jo vertei padidinti planavimo, skyrimo ir panaudojimo kontrolės tvarkos aprašą ir numatyti šių projektų dalinį finansavimą Savivaldybės lėšomis, jei projektams būtų gautas finansavimas pagal numatytą programą.

**2. Teisės akto projekto esmė, rengimo priežastys ir motyvai.**

Pritarti sprendimo projekte įrašytų 2 investicijų projektų teikimui Valstybės investicijų programos finansavimui gauti.

**3.** **Lėšų poreikis (jeigu teisės aktui įgyvendinti reikalingos lėšos).**

Gavus Valstybės investicijų programos finansavimą, būtų reikalingos Savivaldybės biudžeto lėšos prisidėti prie projektų: „Plungės M. Oginskio dvaro sodybos pastato – žirgyno pritaikymas visuomenės kultūros ir rekreacijos reikmėms (II etapas)“ ir „Pastato - bibliotekos (advokatų namo), esančio Laisvės al. 17, Plungės mieste, remontas ir pritaikymas kultūrinėms veikloms“.

4. **Laukiami rezultatai.**

Patvirtinus Plungės rajono savivaldybės tarybos sprendimą, bus gautas pritarimas rengti ir teikti investicijų projektus, nurodytus šio sprendimo projekte, Valstybės investicijų programos finansavimui gauti.

**5.** **Kita svarbi informacija.**

2019 m. vasario 1 d. vyko Investicijų projektų, siūlomų teikti Valstybės investicijų programos finansavimui gauti, vertinimo komisijos, kuri patvirtinta Plungės rajono savivaldybės administracijos direktoriaus 2018 m. sausio 10 d. įsakymu Nr. D-26, posėdis. Komisija pritarė numatomam teikti investicijų projektui „Plungės M. Oginskio dvaro sodybos pastato – žirgyno pritaikymas visuomenės kultūros ir rekreacijos reikmėms (II etapas)“.

2019 m. gruodžio 5 d. Ūkio, ekologijos ir kaimo reikalų komiteto posėdyje buvo aptartas LR kultūros ministerijos 2019-11-20 raštas Nr. (7.9E) S2-3110 „Dėl pasirengimo 2021-2023 m. kultūros infrastruktūros modernizavimo poreikių teikimui“ ir protokoliniu sprendimu buvo nutarta teikti projektą „Pastato - bibliotekos (advokatų namo), esančio Laisvės al. 17, Plungės mieste, remontas ir pritaikymas kultūrinėms veikloms“ Valstybės investicijų programos finansavimui gauti.

**6.** **Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos efektyviai planuoti kultūros srities investicijų projektus ir juos teikti Valstybės investicijų programos finansavimui gauti. Teigiamai paveiks ekonomiką, didinant* *ūkinės veiklos įvairovę, gerinant sąlygas investicijų pritraukimui, siekiant kurti naujas darbo vietas.* | *Nenumatoma* |
| *Finansams* | *Turės teigiamos įtakos finansams, nes, įgyvendinus projektus, sumažės objektų eksploatacinės išlaidos* | *Nenumatoma* |
| *Socialinei aplinkai* | *Bus tinkamai sutvarkyta viešoji infrastruktūra* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Teigiamai paveiks kriminogeninę situaciją, nes bus užtikrintas viešųjų pastatų ir erdvių saugumas* | *Nenumatoma* |
| *Aplinkai* | *Turės teigiamos įtakos, nes didės Plungės miesto patrauklumas.* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Teigiamai paveiks regiono plėtrą, nes padidės įgyvendinamų projektų veiklų apimtys,* *bus pagerinta gyvenimo kokybė ir aplinka* | *Nenumatoma* |
| *Kitoms sritims, asmenims ar jų grupėms* | *Turės teigiamos įtakos Plungės rajono ir miesto gyventojams bei svečiams.* | *Nenumatoma* |

**Antikorupcinis vertinimas.** Šis sprendimo projektas yra aiškiai suprantamas ir nesudaro galimybės korupcijos rizikos tikimybei pasireikšti.

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus vedėja \_\_\_\_\_\_\_\_\_\_\_\_\_\_ Žaneta Piepalienė

Aiškinamojo rašto

priedas

|  |
| --- |
| **INFORMACIJA APIE NUMATOMUS TEIKTI INVESTICIJŲ PROJEKTUS 2021-2023 METŲ VALSTYBĖS INVESTICIJŲ PROGRAMOS FINANSAVIMUI GAUTI** |
| **Eil. Nr.** | **Investicijų projekto pavadinimas** | **Bendra projekto vertė, gautos lėšos, Eur** | **Prašoma lėšų suma 2021 m., tūkst. Eur** |
| **LR kultūros ministerijai** |
| 1. | **Plungės M. Oginskio dvaro sodybos pastato – žirgyno pritaikymas visuomenės kultūros ir rekreacijos reikmėms (II etapas)**  | **Bendra projekto vertė – 1 175  000,00** Tarybos 2018-11-29 sprendimu Nr. T1-257 pritarta prisidėti prie projekto 40 proc. (470 tūkst. Eur) | 573,6(SB – 382,4) |
| 2. | **Pastato - bibliotekos (Advokatų namo), adresu Laisvės al. 17, Plungė mieste remontas ir pritaikymas kultūrinėms veikloms** | **Bendra projekto vertė – 365 000** Prisidėjimas prie projekto įgyvendinimo nuosavu indėliu 40 proc. (146 tūkst. eurų) | 365(SB – 146,0) |

Pastaba: sumos gali tikslintis pakoregavus ir patikslinus Investicijų projektus ir teikiant finansavimui gauti iki 2020-03-16.